Vallensbæk Senior Park

Nyhedsbrev nr. 11 Maj 2017

**Kære beboere, Vallensbæk Stationstorv 3**

Så er vi klar med nyhedsbrev nr. 11. Denne gang med nogle oplysninger i forbindelse med indflytningen.

**Seneste opdatering på TV fra Yousee**

Der er stadig store vanskeligheder med at få signalet frem. I løbet af i dag onsdag får jeg en beskrivelse fra teknisk chef Torben Trampe, KAB, som fortæller, hvordan I kan få adgang til YouSee Web TV. For nogle vil det være let, for andre, herunder mig selv, så virker det ikke til at være nemt tilgængelig. Der vil også være en mailadresse, hvor vi kan skrive til for at blive ringet op og få hjælp også til, hvordan vi skal forholde os med hensyn til fastnet telefon, internet, mailadresse m.m. Håber ikke, jeg lover for meget, tilliden til YouSee er gået i minus.

**Vandtryk og varmt vand**

Flere har oplevet, at der ikke er tryk på vandet. Det kan skyldes, at der er sparefunktion på blandingsbatterierne. Det første lille stykke man hæver grebet, er der af sparehensyn ikke så meget tryk på vandet. Hvis man hæver grebet yderligere, kommer der mere tryk på. Det varme vand skulle være ok, hvis ikke, så kontakt ejendomskontoret.

**Storskrald, pap, flasker, aviser**

Der er plads til aflevering af storskrald under rampen. Affaldscontainere er bestilt. Låsen bliver lavet om til briklås, så beboerne kan komme ind med deres brik.

**Behandling af gulve og fliser**

Driftslederen har rykket NJ-gruppen for en beskrivelse, de har lovet at vende tilbage ?

**Aflevering af mangelliste**

Det er mandag den 15. maj, at det er sidste frist for aflevering. Håndværkerne kan næsten ikke vente med at komme i gang med at udbedre fejl og mangler. Har du ikke plads nok på listen, så kan du skrive på et stykke A4 papir og vedlægge. Du skal aflevere alle sider, får kopi til beboer tilbage med påtegning om, hvad der skal ske.

Du kan aflevere din liste i den ledige postkasse i nederste række ved siden af Ella Olesen. Så henter driftslederen dem her, eller du kan aflevere i postkasse ved ejendomskontoret.

**Duer flytter ind på P-dæk**

Vi har gjort ejendomskontoret opmærksom på, at der er duer, som er begyndt at flytte ind i de huller, der er til gennemgang for nedløbsrør, de passer lige til at bygge en rede i. Der bliver gjort noget for at stoppe denne form for indflytning.

**Navneskilte ved indgangsdør**

Ejendomskontoret har opgaven med at printe og sætte navneskilte i skiltene ved indgangsdøren. Det bliver samme navne, som på postkasser, det er forhåbentlig ok.

**Mangelliste - igen**

Der er desværre nogle som oplever, at hældningen/fald i brusehjørnet ikke er korrekt, vandet løber ud på gulvet i stedet for ud i risten. Skriv det på mangellisten, hvis du også har det problem. Og for god ordens skyld skal jeg sige, at det ikke gælder alle, som jeg har spurgt.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61781873 eller 43645387.

Venlig hilsen

Vallensbæk, den 10. maj 2017

Vallensbæk Senior Park

Peder

**Her kan du finde oplysninger**

På KAB´s hjemmeside www.kab-bolig.dk kan du finde oplysninger om KAB og boligafdelingerne.

|  |  |  |
| --- | --- | --- |
|  |  |  |
|  | | |